ddrg/super_eurlex huggingface dataset:
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik« () (98/C 19/21)

Rådet for Den Europæiske Union besluttede den 29. juli 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg udpegede Eduardo Chagas til hovedordfører.

Det Økonomiske og Sociale Udvalg vedtog på sin 349. plenarforsamling af 29. og 30. oktober 1997, mødet den 29. oktober 1997, med 97 stemmer for, og 1 stemme hverken for eller imod, følgende udtalelse:

1. Kommissionens forslag

1.1. Som fastsat i Rådets forordning (EF) nr. 779/97 om en forvaltningsordning for fiskeriindsatsen i Østersøen () fremlægger Kommissionen et forslag om anvendelse af afsnit IIa i Rådets forordning (EØF) nr. 2847/93 (), især bestemmelserne om registrering og fremsendelse af oplysninger om fiskeriindsatsen.

2. ØSU's bemærkninger

2.1. Som ØSU allerede har understreget flere gange, er det vigtigt at sikre overholdelsen af fællesskabsbestemmelserne om forvaltning af fiskeriindsatsen. Dette fremhæves også i Kommissionens beretning om kontrollen med den fælles fiskeripolitik (1995) ():

»Det er en nødvendig forudsætning for gennemførelsen af den fælles fiskeripolitik, at der vedtages et effektivt overvågningssystem på alle ansvarsniveauer«.

2.2. ØSU godkender derfor Kommissionens forslag, som i øvrigt følger af forordning (EF) nr. 779/97.

2.3. ØSU mener desuden, at EU bør vedtage foranstaltninger til kontrol med fiskeriindsatsen i samarbejde med Den Internationale Østersø-Fiskerikommission, således at de kommer til at gælde for alle lande, der driver fiskeri i Østersøen, jf. ØSU's udtalelse om forslaget om indførelse af en forvaltningsordning for fiskeriindsatsen i Østersøen ().

Bruxelles, den 29. oktober 1997.

Tom JENKINS

Formand for Det Økonomiske og Sociale Udvalg

() EFT C 267 af 3. 9. 1997, s. 62.

() EFT L 113 af 30. 4. 1997, s. 1.

() Forordning om indførelse af en kontrolordning under den fælles fiskeripolitik, EFT L 261 af 20. 10. 1993, s. 1.

() KOM(97) 226 endelig udg.

() EFT C 296 af 29. 9. 1997.
Det Økonomiske og Sociale Udvalgs udtalelse om:

- »Kommissionens forslag til Rådets direktiv om udvidelse af Rådets direktiv 94/45/EF af 22. september 1994 om indførelse af europæiske samarbejdsudvalg eller en procedure i fællesskabsvirksomheder og fællesskabskoncerner med henblik på at informere og høre arbejdstagerne til at omfatte Det Forenede Kongerige Storbritannien og Nordirland«, og - »Kommissionens forslag til Rådets direktiv om udvidelse af Rådets direktiv 96/34/EF af 3. juni 1996 om den rammeaftale vedrørende forældreorlov, der er indgået af UNICE, CEEP og EFS, til at omfatte Det Forenede Kongerige Storbritannien og Nordirland« (98/C 19/12)

Rådet for Den Europæiske Union besluttede den 7. oktober 1997 under henvisning til EF-traktatens artikel 100 at anmode om Det Økonomiske og Sociale Udvalgs udtalelse om de ovennævnte emner.

Det forberedende arbejde henvistes til ØSU's Sektion for Social-, Familie-, Uddannelses- og Kulturspørgsmål, som udpegede Ada Maddocks til ordfører uden studiegruppe. Sektionen vedtog sin udtalelse den 17. oktober 1997.

Det Økonomiske og Sociale Udvalg vedtog på sin 349. plenarforsamling af 29. og 30. oktober 1997, mødet den 29. oktober 1997, følgende udtalelse med 107 stemmer for, 4 stemmer imod og 8 stemmer hverken for eller imod.

Det Økonomiske og Sociale Udvalg spillede en aktiv rolle i lanceringen af Fællesskabspagten om Arbejdstagernes Grundlæggende, Arbejdsmarkedsmæssige og Sociale Rettigheder. Det har altid slået på, at pagten og Protokolaftalen om Social- og Arbejdsmarkedspolitikken bør indarbejdes i EF-traktaten og gælde for alle medlemsstater. Det ser derfor med stor tilfredshed på Det Forenede Kongeriges beslutning om at tiltræde disse bestemmelser på social- og arbejdsmarkedsområdet og støtter Det Europæiske Råds beslutning i Amsterdam om at medtage princippet om fundamentale arbejdsmarkedsmæssige og sociale rettigheder i den nye traktat. ØSU støtter følgelig de to forslag fra Kommissionen om at udvide de pågældende direktiver til at omfatte Det Forenede Kongerige.

Bruxelles, den 29. oktober 1997.

Tom JENKINS

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om konjunkturstatistik« () (98/C 19/32)

Rådet for Den Europæiske Union besluttede den 29. juli 1997 under henvisning til EF-traktatens artikel 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Økonomiske, Finansielle og Monetære Spørgsmål, som udpegede Vasco Cal til ordfører uden studiegruppe. Sektionen vedtog sin udtalelse den 14. oktober 1997.

Det Økonomiske og Sociale Udvalg vedtog på sin 349. plenarforsamling af 29. og 30. oktober 1997, mødet den 30. oktober 1997, med 52 stemmer for og to hverken for eller imod, følgende udtalelse.

1. Det Økonomiske og Sociale Udvalg godkender dette forordningsforslag, som har til formål at sikre, at Fællesskabet har mere pålidelige, dækkende, aktuelle og frem for alt mere sammenlignelige konjunkturstatistikker til rådighed om virksomhederne, så det bedre kan følge udviklingen i det indre marked, men også bedre fastlægge Den Europæiske Unions interne politikker, herunder den monetære politik og socialpolitikken.

2. ØSU finder, at forslaget i tilstrækkeligt omfang tilgodeser subsidiaritetsprincippet, eftersom det overlades til medlemsstaterne selv at vælge, hvilken metode de vil bruge til indsamlingen af de krævede oplysninger.

3. ØSU bifalder, at Kommissionen lægger vægt på, at de små og mellemstore virksomheders administrative byrder ikke må øges. I øvrigt ville en underopdeling af dataene efter virksomhedsstørrelse gøre det muligt at få et bedre indblik i konjunkturcyklens indvirkninger på virksomhederne afhængigt af deres størrelsesklasse.

4. ØSU finder, at regelsættet burde være bedre tilpasset til medlemsstaternes arbejdsmarkedspolitiske behov og til de opgaver, som Den Europæiske Union skal varetage i denne sammenhæng i henhold til Amsterdam-traktaten, herunder navnlig koordinatorrollen. Specielt bør virksomhedsstatistikken gøres mere detaljeret, for så vidt angår beskæftigelsesforholdene, ved fx også at angive antal præsterede arbejdstimer inden for detailhandel og tjenesteydelser og anføre en indikator for overarbejdstimer inden for samtlige sektorer.

5. Desuden beklager ØSU, at modulet »andre tjenesteydelser« ikke er medtaget under den periodiske dataindsamling. Det håber, at de foreslåede pilotundersøgelser vil vise, at det vil være hensigtsmæssigt, at disse tjenesteydelser inkluderes snarest muligt.

6. Endelig finder ØSU det nødvendigt, at arbejdsmarkedets parter og det økonomiske og sociale livs organisationer snarest får rådighed over konjunkturstatistik over virksomheder, så de kan udfylde deres rolle optimalt.

Bruxelles, den 30. oktober 1997.

Tom JENKINS

Formand for Det Økonomiske og Sociale Udvalg

() EFT C 267 af 3. 9. 1997, s. 1.
Det Økonomiske og Sociale Udvalgs udtalelse om »Kommissionens forslag til Rådets direktiv om ændring af direktiv 92/12/EØF om den generelle ordning for punktafgiftspligtige varer, om oplægning og omsætning heraf samt om kontrol hermed« () (98/C 19/18)

Rådet for Den Europæiske Union besluttede den 14. juli 1997 under henvisning til EF-traktatens artikel 99 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Økonomiske, Finansielle og Monetære Spørgsmål, som udpegede José Bento Gonçalves til ordfører uden studiegruppe. Sektionen vedtog sin udtalelse den 14. oktober 1997.

Det Økonomiske og Sociale Udvalg vedtog på sin 349. plenarforsamling af 29. og 30. oktober 1997, mødet den 29. oktober 1997, følgende udtalelse med 123 stemmer for og 3 stemmer hverken for eller imod.

1. Generelle bemærkninger

1.1. Det foreliggende direktivforslag om ændring af artikel 24 i direktiv 91/12/EØF tager sigte på at give Kommissionen større lovgivningsmæssig beføjelse på punktafgiftsområdet og sikre en hurtigere gennemførelsesprocedure.

1.2. Endvidere ændres punktafgiftsudvalgets vedtægter.

1.3. Ændringerne går ud på at gøre reguleringen mere effektiv, især på følgende områder:

a) kontrolsystemerne moderniseres og gøres mere operationelle,

b) bekæmpelse af misbrug, skattesvig og smugleri intensiveres,

c) der skabes mere gennemsigtighed i de pågældende varers frie bevægelighed i hele EU under anvendelse af passende juridiske procedurer, idet konkurrenceforvridninger skal undgås og misbrug forhindres.

1.4. Det skal fremhæves, at de foreslåede ændringer ikke rører ved medlemsstaternes fiskale autonomi, idet de regulerende beføjelser ikke omfatter fastlæggelse af beskatningsniveauer.

2. Konklusion

2.1. ØSU godkender Kommissionens direktivforslag, da sigtet især er at bidrage til at gennemføre det indre marked og forbedre den juridiske regulering og dermed sikre større markedsgennemsigtighed.

Bruxelles, den 29. oktober 1997.

Tom JENKINS

Formand for Det Økonomiske og Sociale Udvalg

() EFT C 267 af 3. 9. 1997, s. 58.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EØF) nr. 2075/92 om den fælles markedsordning for råtobak« (98/C 73/20)

Rådet for Den Europæiske Union besluttede den 3. november 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at udpege Seppo Kallio til hovedordfører.

Det Økonomiske og Sociale Udvalg vedtog på sin 350. plenarforsamling af 10. og 11. december 1997, mødet den 10. december 1997, med 73 stemmer for, 35 imod og 8 hverken for eller imod, følgende udtalelse.

1. Indledning

Det foreliggende forordningsforslag har til formål at forlænge anvendelsen af den nugældende ordning med et år, således at der er tilstrækkelig tid til at iværksætte den reform af den fælles markedsordning for tobak, Kommissionen har bebudet. Reformen skal således først gælde fra og med høsten 1999.

2. ØSU's bemærkninger

ØSU kan acceptere en midlertidig forlængelse af den nuværende markedsordning som foreslået af Kommissionen, men håber, at ændringer i EU's landbrugspolitik vil komme til at gælde for alle produkter. ØSU mener, at Kommissionen snarest muligt bør fremlægge et forslag til reform af tobakssektoren. Der bør også tages hensyn til ændringer i tobaksproduktionen og i samfundets forventninger.

Bruxelles, den 10. december 1997.

Tom JENKINS

Formand for Det Økonomiske og Sociale Udvalg

BILAG til Det Økonomiske og Sociale Udvalgs udtalelse

Følgende tekst i sektionens forslag blev forkastet til fordel for et ændringsforslag, der blev vedtaget under debatten:

»ØSU finder Kommissionens forslag om at forlænge markedsordningen for tobak velbegrundet. Det bør dog sikres, at ændringerne i EU's landbrugspolitik får lige stor indvirkning på alle produktionssektorer. Endvidere bør der tages hensyn til ændringer i tobaksproduktionen i forbindelse med den videre udvikling af markedsordningerne. ØSU mener, at Kommissionen snarest muligt bør fremsætte forslag til en reform af tobakssektoren.«

Afstemningsresultat

For: 51, imod: 49, hverken for eller imod: 15.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om en ordning for godtgørelse af fjernområdernes meromkostninger ved afsætning af visse fiskerivarer fra Azorerne, Madeira, De Kanariske Øer og det franske oversøiske departement Guyana« (98/C 73/11)

Rådet for Den Europæiske Union besluttede den 9. september 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede José Bento Gonçalves til ordfører. Sektionen vedtog sin udtalelse den 7. november 1997.

Det Økonomiske og Sociale Udvalg vedtog på sin 350. plenarforsamling af 10. og 11. december 1997, mødet den 10. december 1997, med 34 stemmer for og 2 hverken for eller imod, følgende udtalelse.

1. Kommissionen holder i sit forslag fast ved, hvad der blev anført som baggrund for Rådets afgørelser 89/687/EØF, 91/314/EØF og 91/315/EØF, hvorved der indførtes særlige programmer for de franske oversøiske departementer, De Kanariske Øer, Madeira og Azorerne (Poseidom, Poseican og Poseima), og henviser til erklæringen om disse regioner, der er knyttet til EU-traktaten.

2. ØSU mener, at også ØSU's udtalelse () stadig er aktuel og således danner grundlag for konklusionen i nærværende udtalelse.

3. ØSU understreger, at rapporten (), som det har krævet forelagt i punkt 3.1 i sin udtalelse, skal fremsendes i god tid, for at sektionen kan se nærmere på anvendelsen af godtgørelsesordningen for de pågældende regioner og dens betydning for deres økonomi generelt og reelle forbedring af befolkningens sociale situation.

4. De forskellige tabeller og kommentarer i rapporten giver mange gode oplysninger og påviser klart, hvilke forbedringer de forskellige aktører har opnået, især en eksportstigning, der har øget beskæftigelsen og forbedret befolkningens indkomst.

5. Kommissionens forslag ajourfører støttebeløbet, især i lyset af ecu-kursen og meromkostningerne som følge af områdernes afsides beliggenhed, og udvider støtten til at omfatte nye arter som anført i nedenstående punkter i kommissionsdokumentet:

Artikel 2, stk. 1, litra b)

stk. 2, litra b) og c)

stk. 3, litra c), d) e) og f).

6. ØSU understreger nødvendigheden af at bevare fiskeressourcerne, især ved ikke at yde nogen form for støtte til fangst af yngel. Samtidig er det vigtigt at favorisere små og mellemstore virksomheder og kystfiskeriet ved tildeling af støtte.

7. ØSU mener, at godtgørelsesordningen bør videreføres som foreslået af Kommissionen.

Bruxelles, den 10. december 1997.

Tom JENKINS

Formand for Det Økonomiske og Sociale Udvalg

() 95/C 102/06 af 10.1.1995 - EFT C 102 af 24.4.1995, s. 13.

() KOM(97) 388 endelig udg. af 22.7.1997.
Det Økonomiske og Sociale udvalgs udtalelse om »Kommissionens forslag til Europa-Parlamentets og Rådets beslutning om ændring af beslutning af 19. december 1996 om vedtagelse af et handlingsprogram for toldvæsenet i EF ("Told 2000")« (98/C 73/04)

Rådet for Den Europæiske Union besluttede den 26. september 1997 under henvisning til EF-traktatens artikel 100 A at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Industri, Handel, Håndværk og Tjenesteydelser, som udpegede Helmut Giesecke til ordfører. Sektionen vedtog sin udtalelse den 3. december 1997.

Det Økonomiske og Sociale Udvalg vedtog på sin 350. plenarforsamling af 10. og 11. december 1997, mødet den 10. december 1997, med 101 stemmer for, 2 imod og 6 hverken for eller imod, følgende udtalelse.

1. Indledning

1.1. Kommissionens forslag (KOM(97) 433 endelig udg.) øger bevillingerne til handlingsprogrammet for toldvæsenet i EF (Told 2000) for perioden fra 1998 til 2000. ØSU har allerede i september 1995 () afgivet positiv udtalelse herom.

1.2. Handlingsprogrammet finansieres i første række via IDA-programmet. Da dette program imidlertid allerede udløber den 31. december 1997, og da »Told 2000«-programmet skal køre videre til udgangen af år 2000, er det nødvendigt med en passende supplerende finansiering for perioden 1998-2000.

2. Kommissionens forslag

2.1. Kommissionen foreslår derfor, at finansieringsrammen i beslutning nr. 210/97/EF () ændres således, at også årene 1998 til 2000 omfattes.

2.2. Til edb-systemer »Told 2000« afsættes 58 mio. ecu i stedet for som nu 23 mio. ecu.

3. ØSU's bemærkninger

3.1. ØSU tilslutter sig Kommissionens ændringsforslag.

3.2. Især bifalder ØSU den konkrete prioritering, hvorefter næsten halvdelen af midlerne afsættes til opbygning af det nye edb-baserede forsendelsessystem (NCTS) samt til harmonisering af medlemsstaternes og Kommissionens indbyrdes dataudvekslingssystemer (CCN/CSI).

3.3. Allerede i sine udtalelser om handlingsprogrammet »Told 2000« og om handlingsprogrammet for forsendelse i Europa () understregede ØSU betydningen af disse to målsætninger.

3.4. Sidst i Kommissionens dokument er anført en »vejledende fordeling af bevillinger til edb-baserede projekter«, opdelt efter systemer. Da der her kun er tale om skønnede beløb, anbefaler ØSU, at de anslåede bevillinger anvendes fleksibelt alt efter de enkelte systemers behov.

3.5. ØSU anmoder om årligt at få forelagt en rapport om, hvordan og med hvilken effekt bevillingerne er blevet anvendt.

3.6. Af denne rapport bør fremgå, hvordan bevillingerne er blevet omrokeret mellem de enkelte systemer.

3.7. ØSU lægger særlig vægt på, at EU's toldapplikationer tager højde for den internationalt anerkendte UN/EDIFACT-standard. Dermed sikrer man også den ønskelige kommunikation med erhvervslivets aktører.

Bruxelles, den 10. december 1997.

Tom JENKINS

Formand for Det Økonomiske og Sociale Udvalg

() EFT C 301 af 13.11.1995.

() EFT L 33 af 4.2.1997, s. 24.

() EFT C 355 af 21.11.1997.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EF) nr. 3072/95 om den fælles markedsordning for ris og forordning (EØF) nr. 2358/71 om den fælles markedsordning for frø« (98/C 73/12)

Rådet for Den Europæiske Union besluttede den 30. september 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Maria Luisa Santiago til ordfører. Sektionen vedtog sin udtalelse den 7. november 1997.

Det Økonomiske og Sociale Udvalg vedtog på sin 350. plenarforsamling den 10. og 11. december 1997, mødet den 10. december 1997, følgende udtalelse med 113 stemmer for og 5 hverken for eller imod.

1. Indledning

1.1. Med det foreliggende forslag føres Rådets beslutning ud i livet, idet Kommissionen foreslår at medtage ris til udsæd blandt de produkter, der er omfattet af den produktionsstøtteordning, som er fastsat i forordning (EF) nr. 3072/95.

1.2. Denne ændring er nødvendig, især fordi faldet i markedspriserne for EU-ris har været større end forventet ved revisionen af den fælles markedsordning og ikke er blevet opvejet af den produktionsstøtte, der blev beregnet på daværende tidspunkt.

1.3. Hvis der ikke ydes en passende godtgørelse til produktion af ris til udsæd, vil der uvægerligt blive brugt mindre certificeret sædekorn, og riskvaliteten vil blive dårligere.

2. Bemærkninger

2.1. Artikel 1, stk. 2 (i artikel 6)

2.1.1. Arealerne til sædekornsproduktion bør fastlægges i forhold til de arealer, som er omfattet af godtgørelsesordningen, og under hensyntagen til den mængde sædekorn, der anvendes pr. ha.

2.1.2. De enkelte lande vil således i det mindste kunne dække deres egne behov.

2.2. Artikel 3

2.2.1. Det fastsættes i andet afsnit, at artikel 1, stk. 1, og artikel 2 anvendes fra den 1. juli 1998. 1998-produktionen vil dermed ikke kunne få støtte, idet fristen for indgivelse af ansøgning om godtgørelse er fastsat til den 31. marts.

2.2.2. Forslagets ordlyd bør derfor ændres, således at de nye bestemmelser kommer til at gælde for 1998-produktionen.

3. Konklusion

3.1. ØSU godkender Kommissionens forslag, dog forudsat at de foreslåede ændringer accepteres.

Bruxelles, den 10. december 1997.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EØF) nr. 1442/88 om ydelse for produktionsårene 1988/1989 til 1997/1998 af præmier for endelig nedlæggelse af vinarealer« (98/C 73/13)

Rådet for Den Europæiske Union besluttede den 30. september 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Adalbert Kienle til ordfører. Sektionen vedtog sin udtalelse den 7. november 1997.

Det Økonomiske og Sociale Udvalg vedtog på sin 350. plenarforsamling den 10. og 11. december 1997, mødet den 10. december 1997, følgende udtalelse med 114 stemmer for, 1 stemme imod og 3 stemmer hverken for eller imod.

1. Indledning

1.1. I forbindelse med landbrugsprispakken 1996/1997 blev forordning (EØF) nr. 1442/88 om ydelse af præmier for endelig nedlæggelse af vinarealer ændret, således at der for to år indførtes et EF-loft på 25 000 ha pr. år for præmieberettiget nedlæggelse af vinarealer. Heraf fik Tyskland tildelt 50 ha pr. år. Dette areal viste sig at være for lille, til at der kunne foretages en fordeling på de forskellige vindyrkningsområder, og ordningen blev derfor overhovedet ikke anvendt i Tyskland.

1.2. Den foreslåede ændring af forordning (EØF) nr. 1442/88 går ud på at forhøje Tysklands kvote med 950 ha. Til gengæld skal Spaniens kvote på 13 000 ha mindskes med 950 ha.

2. Bemærkninger

2.1. ØSU bifalder forslaget om at ændre forordning (EØF) nr. 1442/88, således at Tysklands braklægningskvote forhøjes med 950 ha. Hermed får også Tyskland mulighed for at anvende nedlæggelsesordningen fornuftigt.

2.2. ØSU gør opmærksom på, at den samtidige nedsættelse af Spaniens kvote med netop 950 ha ikke får nogen konsekvenser, eftersom de spanske vinavlere hidtil kun har benyttet sig af denne mulighed i begrænset omfang. Det antages derfor, at et areal på 12 050 ha i Spanien er tilstrækkeligt til, at alle ansøgninger om præmie for nedlæggelse kan imødekommes.

2.3. ØSU udtrykker tilfredshed med, at den kommende ændring af forordning (EØF) nr. 1442/88 ikke kræver yderligere midler fra EU-budgettet.

Bruxelles, den 10. december 1997.

Tom JENKINS

Formand for Det Økonomiske og Sociale Udvalg